n_a

Katika kijiji chete cha Boramimi kulikuwa na banati mwenye jina la
  Chausiku. Chausiku alikuwa na wazazi ambao walikuwa na busara sana.
  Walimpa mwana wao mawaidha na kumuadhibu kila alipokosa. Chausiku
  alipenda sana kwenda shuleni. Alienda kwa sababu hakuwa na budi.
  Familia yake haikuwa na be! wala te!

  Chausiku alikuwa amejitahidi na kutia bidii za mchwa iliaweze
  kubadilisha maisha ya familia yake. Wazazi wake walijivunia na kutiwa
  moyo kuwa siku moja maisha yao itabadilika. Chausiku alifuzu na kupita
  mtihani wake wa kitaifa. Wazazi wake walijawa na furaha na buhaha kama
  tasa aliyelifungua. Wazazi wake walijivunia sana mwana wao Siku
  siyaami alipokea barua yakumualika ajiunge na shule ya upili ya
  Elimubora. Kila kitu kilionekana kwenda vyema. Bidii yake Chausiku
  ndiyo iliyompeleka Elimubora. Aha! Si uongo kusema achanikaye kwenye
  mpini hafi njaa.

  Chausiku alipojiunga na shule ya upili ya Elimubora huko ndiko mambo
  yalibadilika. Chausiku alikutana na marafiki wapoteza njia. Walifuta
  adabu ya Chausiku na kumfanya akawa mwanadamu bila utu. Heshima nayo
  alifanya akawa historia. Alisahau alikotoka, familia yake na kila
  kitu. Chausiku alianza kutumia mihadarati, kwenda kwenye klabu. Wazazi
  wake Chausiku hawakujua kilichokuwa kinaendelea. Chausiku hakufanya
  vyema sana lakini hakufanya vibaya. Chausiku sasa akajawa na kiburi.

  Chausiku alikataa katakata kumaliza masomo yake. Aliamua kwenda kuishi
  na mpenzi wake. Wavyele wake walishushwa moyo huku wakizama kwenye
  lindi la majonzi. Walijaribu uti na uvumba kumuonya lakini alikuwa
  sawa na kumchezea mbuzi gitaa. llionekana Chausiku alisahau asiyesikia
  la mkuu huvunjika guu.

  Chausiku alipoenda kuishi na bwanyenye yule aliishi maisha ya utajiri.
  Alivalia nguo za kuvutia alijipamba akapambika. Alijipamba ungedhani
  anaenda mashindano. Maisha yake alikuwa salama salmini. Chausika
  alikuwa na marafiki wanyonya damu ambao walimtumia vibaya. Walikuwa
  wanamtumia tu kujisaidia Chausiku naye alikuwa mjinga kama chungu
  aliwapa walichotaka. Nani hajui mjinga na pesa zake hutengana haraka?

  Siku siyaami pesa za Chausiku ziliisha zote fyu! Hapo nao marafiki
  zake walimtoroka wote alibaki maskini hohehahe. Hakuna aliyetaka
  kuhusika naye kila mtu alimtenga kama mja aliye na ugonjwa unaosambaa
  kwa kasi. Hapo ndipo alipogundua kuwa cha mlevi huliwa na mgema.